
Ehitusloa väljastamine (Väikesaare tn 43)
1. ASJAOLUD JA MENETLUSE KÄIK

21.04.2014 läbivaatamiseks laekus Väikesaare tn 43 saunahoone püstitamiseks ehitusloa taotlus koos õigesti vormistatud taotluse, makstud riigilõivu ja kooskõlastatud projektiga (linnavalitsuse dokumendiregistris nr  1-16/3853). Esitatud dokumentatsiooni läbivaatamisel on avastatud puudused, millest on 24.04.2014 kirjalikult teatatud taotlejale (linnavalitsuse dokumendiregistris nr  1-16/3853). 12.05.2014 taotleja  dokumentatsioonis avastatud puudused kõrvaldas.  

Ehitusprojekti vastavust projekteerimistingimustele, seadustele ning teistele õigusaktidele on kontrollinud Arhitektuuri- ja Planeerimise osakond ning projekt on kooskõlastatud peaarhitektiga.

Esitatud dokumentides ehitusseaduse §24 toodud ehitusloa väljastamise keeldumise põhjused puuduvad. Seega, Väikesaare tn 43 saunahoone püstitamiseks ehitusloa väljastamiseks takistusi ei ole ning ehitistele võib väljastada ehitusluba, mis ei laiene lodžade klaasistamisele. 

2. ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse § 24 lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3. OTSUS

         Väljastada ehitusluba Väikesaare tn 43 saunahoone püstitamiseks 

4. RAKENDUSSÄTTED

4.1. Korraldus jõustub seadusega ettenähtud korras.

4.2. Korraldust on võimalik vaidlustada Tartu Halduskohtu Jõhvi kohtumajas30 päeva jooksul arvates korralduse teatavakstegemisest.

